navinnseab/khmer-wikipedia-article huggingface dataset:
រមណីយដ្ឋានទឹកធ្លាក់ក្បាលឆាយ

right|thumb|រមណីយដ្ឋានទឹកធ្លាក់ក្បាលឆាយ
ទឹកជ្រោះ​ក្បាលឆាយ​មាន​ទីតាំង​នៅក្នុង​ខណ្ឌ​ព្រៃនប់ ក្រុង​-​ខេត្ត​ព្រះសីហនុ ។ ភ្ញៀវទេសចរ​អាចធ្វើ​ដំណើ​រ​មកពី​ខេត្ត​ព្រះសីហនុ​តាមផ្លូវ​ជាតិ​លេខ​៤ ឆ្ពោះទៅ​ទិស​ខាងជើង​មាន​ចំងាយ ៧​គីឡូម៉ែត្រ​រួច​បត់​ឆ្វេង​ចូល​តាមផ្លូវ​២១៧​ប្រហែល ៩​គីឡូម៉ែត្រ​និង​ទៅដល់​រមណីយ​ដ្ឋា​ន​ធម្មជាតិ​ទឹកធ្លាក់​ដ៏​គួរ​ឲ្យ​ទាក់ទាញ​នៃ​ទេសភាព​ស្រុក​ខ្មែរ​ដែល​ធ្វើ​ឲ្យ​អ្នកទស្សនា​មិនអាច​បំភ្លេចបាន​ពី​ភាពស្រស់​ឆើតឆាយ​របស់​វា​។ ​ទឹកជ្រោះ​ក្បាលឆាយ​មាន​ប្រភពទឹក​ជាច្រើន​មកពី​ជួរ​ភ្នំ​ផ្សេងៗ​ជាច្រើន​នៅតាម​មាត់សមុទ្រ ប៉ុន្ដែ​មកដល់​ចំណុច​មុខ​ក្បាលឆាយ​ប្រភពទឹក​នៅសល់​ផ្លូវទឹក​បី​សំរាប់​ហូរ​ដែលមាន​កំពស់​ពី ២ ទៅ ៤ ម៉ែត្រ​។ ចរន្ដទឹកមកដល់​ចំណុច​ក្បាលឆាយ​ផ្លូវទឹក​មានតែ​មួយ​ដែលមាន​ទឹក​ហូរ​ខ្លាំង​ហើយ​ធ្លាក់​ល្បាក់ទឹក​មាន​កំពស់ ១៤ ម៉ែត្រ ភាគច្រើន​អ្នកទេសចរ​ណ៏​ចូលចិត្ត​មក​ងូតទឹក​លេង​នៅត្រង់​កន្លែង​ទឹកធ្លាក់​នេះ​ណាស់​។ 

​ទឹកជ្រោះ​ក្បាលឆាយ មាន​ទិដ្ឋភាព​ស្អាត​បំផុត​ក្នុង​វស្សានរដូវ​ដែលមាន​ភ្លៀង​ធ្លាក់​ជោកជាំ​ចន្លោះ​ខែកក្កដា ដល់​ខែតុលា និង​មាន​អាកាសធាតុ​ត្រជាក់​ដូច​នៅ​តំបន់​ប៉ូល ជាមួយ​ដំណាក់​ទឹកធ្លាក់​បង្កើតបានជា​ពពុះ​ទឹកសៗ​បែក​ផ្កាត្រែង​លាន់ឮ​ស្នូរ​យ៉ាង​ពិ​រោះ​រណ្តំ​លាយឡំ​សត្វ​បក្សាបក្សី​ស្រែកយំ​អឺងកង ប្រៀប​បានជា​ចង្វាក់ភ្លេង​កំដរ​អារម្មណ៍​ភ្ញៀវ​ទេសចរណ៍​ឲ្យ​ភ្លេច​អស់​នូវ​ទុក្ខ​សោកសៅ​ទាំងឡាយ ។ ប៉ុន្តែ​ស្ថិតក្នុង​អំឡុងពេល​រដូវ​ក្តៅ​វិញ ទឹកធ្លាក់​ក្បាលឆាយ​បាន​រីង​ស្ទើរ​ជិត​អស់ តែ​ទោះជា​យ៉ាងនេះ​ក្តី​វា​ខំ​បញ្ចេញ​សម្រស់ ក៏ដូចជា​ទឹក​ហូរ ដើម្បី​កំដរ​ភ្ញៀវ​ឲ្យ​គ្រប់​រដូវ​កាល ។ សព្វថ្ងៃនេះ​មាន​អ្នកទេសចរ​ណ៏​ជាច្រើន​បាន​ទៅ ទស្សនា​និង​ងូតទឹក​កំសាន្ត​លេង​ដោយសារតែ​នៅ​តំបន់​ទឹកធ្លាក់​នេះ​មាន លក្ខណៈ​ទឹកធ្លាក់​ពីលើ ភ្នំ​និង​ផ្ទាំង​ថ្ម​ដ៏​ខ្ព​ស់មាន​ទេសភាព​ខ្យល់អាកាស​បរិសុទ្ធ ព្រៃឈើ​ធំៗ​ខ្ពស់ៗ និង ភ្នំ​ដ៏​ស្រស់ស្អាត​ជាពិសេសនៅ​ថ្ងៃ​បុណ្យទាន ឬ នៅ​ថ្ងៃ​ចុង​សប្ដាហ៍​។​ក៍មានភ្ញៀវមកលេងកម្សាន្តដែរ។
រមណីយដ្ឋានទឹកធ្លាក់ក្បាលឆាយ: ប្រវត្តិ

ប្រវត្តិ
ប្រវត្តិ​ទឹកធ្លាក់​ក្បាលឆាយ​ត្រូវបាន​គេ​រកឃើញ​នៅក្នុង​ឆ្នាំ​១៩៦០ ដល់ ឆ្នាំ​១៩៦៣ និង ត្រូវបាន​រៀបចំ​ជា​កន្លែង​ប្រភព​ផ្ដល់​ទឹកស្អាត​សំរាប់​ប្រើប្រាស់​នៅក្នុង​ខេត្ត​ព្រះសីហនុ ប៉ុន្ដែ​ការស្ថាបនា​នោះ​ត្រូ​បាន​ខកខាន​ដោយសារ​សង្គ្រាម​កើតឡើង​ហើយ​តំបន់​នោះ ក៏បាន​ក្លាយជា​តំបន់​លាក់ខ្លួន​របស់​ខ្មែរក្រហម​។ លុះ​មកដល់​ឆ្នាំ​១៩៩៧ តំបន់​នោះ​ត្រូវបាន​ប្រែក្លាយជា​តំបន់​អភិវឌ្ឍ​ន៏​។ នៅ​ឆ្នាំ​១៩៩៨ តំបន់​ក្បាលឆាយ​ត្រូវបានក្រុមហ៊ុន អាន​កូ បានធ្វើការ​អភិរក្ស និង​អភិវឌ្ឍន៍​តំបន់​ព្រៃភ្នំ​នេះ​ប្រែក្លាយ​មុខមាត់​ថ្មី​ជា​តំបន់រ​មណី​យ​ដ្ឋា​ន​ទេសចរ​ណ៏​គួ​រឲ្យ​ចាប់អារម្មណ៍ បន្ទាប់ពី​ឆ្នេរ​នៅក្នុង​ទី​រួម​ខេត្ត​ព្រះសីហនុ ។ 

Category:ខេត្តព្រះសីហនុ
ចំណាត់ថ្នាក់ក្រុម:រមណីយដ្ឋានធម្មជាតិ
រមណីយដ្ឋានទឹកធ្លាក់មនោរម្យ: ព័ត៌មានទូទៅ

ព័ត៌មានទូទៅ 
thumb|រមណីយដ្ឋានទឹកធ្លាក់សែនមនោរម្យ
ទឹកធ្លាក់មនោរម្យ (ឬសែនមនោរម្យ) ឬទឹកធ្លាក់ដំណាក់ស្តេច មានទីតាំងស្ថិតនៅក្នុងភូមិដើមស្រល់ ឃុំមនោរម្យ ក្រុងសែនមនោរម្យ ខេត្តមណ្ឌលគិរី ដែលអមសងខាងផ្លូវមានចម្ការដំណាំឧស្សាហកម្មដូចជា កៅស៊ូ កាហ្វេ ស្វាយចន្ទី សាវម៉ាវ ក្រូចវល្លិ និងផ្លែប៊័រ ជាដើម។ ទឹកធ្លាក់នេះ ត្រូវបានប្រជាពលរដ្ឋហៅថា «ទឹកធ្លាក់ដំណាក់ស្តេច» មានទឹកធ្លាក់ធម្មជាតិ ព្រៃឈើ និងខ្យល់អាកាសបរិសុទ្ធ។ 
ដើមឈើងាប់រលំគងទទឹងលើផ្លូវទឹកហូរ គឺជាទីតាំងថតរូបអនុស្សាវរីយ៍ដ៏ស្រស់ស្អាតសម្រាប់ភ្ញៀវទេសចរ។ 
ពាក់ព័ន្ធប្រវត្តិពីការដាក់ឈ្មោះ«ទឹកធ្លាក់មនោរម្យ ឬដំណាក់ស្តេច» លោក ដួង វេហា ដែលជាមគ្គុទ្ទេសក៍ទេសចរណ៍ប្រចាំខេត្តមណ្ឌលគិរី បានដំណាលឱ្យដឹងថា៖ «ដើមឡើយ ពេលសម្តេចយាងមកសង់រាជដំណាក់មួយនៅក្នុងឆ្នាំ១៩៦០ ចម្ងាយប្រមាណ១គីឡូម៉ែត្រពីទឹកធ្លាក់នេះ ព្រះអង្គហៅឈ្មោះថា ទឹកធ្លាក់មនោរម្យ តាមឈ្មោះឃុំមនោរម្យតែម្តង។ ចាប់ពីរាជដំណាក់ រហូតដល់កាំជណ្តើរទៅកាន់ទឹកធ្លាក់ សុទ្ធតែមានចម្លាក់គ្រប់កាំ»។ ជាអកុសលទាំងរាជដំណាក់ និងកាំជណ្តើរទឹកធ្លាក់ត្រូវបានក្រុមប៉ុល ពតបំផ្លិចបំផ្លាញស្ទើរតែខ្ទេចដល់ដី។ លោក ដួង វេហា បានបង្ហើបប្រាប់ទៀតថា បច្ចុប្បន្ននៅក្រោមជម្រាលភ្នំនៃរាជដំណាក់មានរូងធំមួយ ដែលលោកធ្លាប់ប្រទះឃើញសត្វពស់ដ៏ធំ២ ទៅ៣គូរស់នៅ។ លោកមគ្គុទ្ទេសក៍ទេសចរណ៍វ័យ៣៧ឆ្នាំ បានបញ្ជាក់ថា៖«សព្វថ្ងៃនេះ យើងក៏អាចនៅមើលឃើញចម្លាក់មួយចំនួន នៅតាមថ្មក្បែរមាត់អូរ នៃទឹកធ្លាក់ផងដែរ។ ភាគច្រើនមានតែមនុស្សចាស់ៗ អភិបាលក្រុង អភិបាលខេត្ត និងមគ្គុទ្ទេសក៍មួយចំនួនប៉ុណ្ណោះ ដែលបានដឹងអំពីបញ្ហានេះ»។ លោកបានរំឭកថា ក្រោយពីសម្តេចតា យាងមកតំបន់នេះដោយព្រះអង្គទតឃើញពីសក្តានុពលល្អ ចំពោះដែនដីសម្បូរភ្នំ និងទឹកធ្លាក់ជាច្រើន ព្រះអង្គក៏សម្រេចហឫទ័យបង្កើតខេត្តមណ្ឌលគិរី ដែលបំបែកចេញពីស្រុកឆ្លូងលើ ខេត្តក្រចេះ ក្នុងឆ្នាំ១៩៦៣ដកស្រង់ពី www.postkhmer.com ។
រមណីយដ្ឋានទឹកធ្លាក់អន្លង់រ័ត្ន: ព័ត៌មានទូទៅ

ព័ត៌មានទូទៅ 
thumb|រមណីយដ្ឋានទឹកធ្លាក់អន្លង់រ័ត្
ទឹកធ្លាក់«អន្លង់រ័ត្ន» គឺមិនមែនជារមណីយដ្ឋានល្បីល្បាញ និងគួរជាទីមនោរម្យ សម្រាប់អ្នកទេសចរទូទៅនោះទេ។ ទីនេះមានភាពស្ងប់ស្ងាត់ និងលាក់ខ្លួនកណ្តាលទ្រូងព្រៃ ក្បែរជើងភ្នំស្រួច ខេត្តកំពង់ស្ពឺ។
ខែវស្សាទីនេះ គឺពិតជាមានទឹកហូរខ្មួលខ្មាញ់ ថ្លាត្រជាក់ និងអមដោយធម្មជាតិបៃតងស្រស់ត្រកាល គួរជាទីមនោរម្យក្រៃលែង។«អន្លង់រ័ត្ន» ស្ថិតនៅក្នុងភូមិសាស្ត្រឃុំចំបក់ ស្រុកភ្នំស្រួច ខេត្តកំពង់ស្ពឺ។ នៅពេលលោកអ្នកមកដល់ច្រកចូលទឹកធ្លាក់ចំបក់ ក្នុងស្រុកភ្នំស្រួច ខេត្តកំពង់ស្ពឺ ហើយលោកអ្នកចង់ធ្វើដំណើរបន្តទៅកាន់ទីនេះបាន គឺទាល់តែលោកអ្នកមានមាត់ ចេះនិយាយសួរនាំភូមិសាស្ត្របន្ថែម ពីអ្នកភូមិនៅតាមដងផ្លូវលំជនបទនេះផង ទើបអាច ទៅដល់«ទឹកធ្លាក់អន្លង់រ័ត្ន» ព្រោះទីនេះគ្មានស្លាកសញ្ញាបង្ហាញផ្លូវទាល់តែសោះ។ នេះហើយជាទម្លាប់នៃការសាកល្បងដើរលេងកម្សាន្តជាលក្ខណៈក្រុមគ្រួសារ ញាតិមិត្ត ទៅតាមសហគមន៍ជនបទរបស់អ្នកទេសចរបែបផ្សងព្រេង នៅតាមតំបន់ទេសចរណ៍ ប្លែកៗក្នុងពិភពលោកស្រុកខ្មែរមួយនេះ។ទីនេះ ស្ទើរតែគ្មានមនុស្សរស់នៅជិតៗ នោះឡើយ ថែមទាំងគ្មានលក់ចំណីអាហារ ភេសជ្ជៈ ឬចំណីចំណុកទាល់តែសោះ។ លោកអ្នកត្រូវត្រៀមចំណីអាហារ ភេសជ្ជៈ និងទឹកសម្រាប់ទទួលទានដោយខ្លួនឯងផង។ ពិសេសជាងនេះទៅទៀត លោកអ្នកត្រូវចងចាំជានិច្ច គឺការវេចខ្ចប់កាកសំណល់ ចំណីអាហារសេសសល់ទុកដាក់ឲ្យបានស្អាត ហើយយកមកបោះចោលនៅឆ្ងាយ ពីទឹកធ្លាក់នេះផង ដើម្បីចែករំលែកបទពិសោធន៍ល្អៗទាំងនេះដល់ អ្នកទេសចរក្រោយៗ ទៀត និងដើម្បីថែរក្សាសោភ័ណភាពដល់តំបន់ទេសចរណ៍កម្សាន្តផ្សេងៗសម្រាប់ ប្រជាសហគមន៍ និងអ្នកទេសចរដទៃទៀតផងក្រុមទេសចរខ្មែរ-Khmer Tourist។
រមណីយដ្ឋានទេទឹកពុះ: ព័ត៌មានទូទៅ

ព័ត៌មានទូទៅ 
thumb
ទឹកពុះ នៅមណ្ឌលកម្សាន្ត "ទេទឹកពុះ" ដែលមានទីតាំងស្ថិតនៅក្នុងភូមិតាសាល ឃុំតាសាល ស្រុកឱរ៉ាល់ ខេត្តកំពង់ស្ពឺ កំពុងតែល្បីល្បាញថា អាចព្យាបាលជំងឺសន្លាក់ឲ្យជាសះស្បើយបាន ប៉ុន្តែគ្មានការបញ្ជាក់ពីអ្នកជំនាញសុខាភិបាលនៅឡើយទេ។ ដើម្បីទៅដល់មណ្ឌលកម្សាន្តនេះ គេត្រូវធ្វើដំណើរចេញពីរាជធានីភ្នំពេញតាមបណ្តោយផ្លូវជាតិលេខ៤ រហូតដល់ទីរួមខេត្តកំពង់ស្ពឺ ត្រង់ចំណុចផ្លូវបំបែកក្រុងច្បារមន ចន្លោះគីឡូម៉ែត្រលេខ៤៧ និង៤៨ ហើយបត់ស្តាំរួចបន្តដំណើរតាមផ្លូវជាតិលេខ៤៤។ គេអាចធ្វើដំណើរចេញពីទីរួមខេត្តកំពង់ស្ពឺ ទៅកាន់ស្រុកឱរ៉ាល់ ដែលមានចម្ងាយ៥០គីឡូម៉ែត្រ និងទៅដល់រង្វង់មូលផ្សារកន្ទួត ហើយបន្តដំណើរទៅខាងលិចរង្វង់មូលផ្សារកន្ទួតតាមផ្លូវលំចម្ងាយ២២គីឡូម៉ែត្រទៀត ដល់ភូមិតាសាល ឃុំតាសាល ស្រុកឱរ៉ាល់នឹងបានឃើញមណ្ឌលកម្សាន្ត"ទេទឹកពុះ" ដែលនៅខាងឆ្វេងដៃ ដែលគេដាក់រូបសំណាកយាយ"ទេ" ផងដែរ។ មណ្ឌលកម្សាន្ត"ទេទឹកពុះ" មិនត្រឹមតែជាកន្លែងលំហែកាយនោះទេ ទីនេះត្រូវគេល្បីល្បាញថា ជាកន្លែងអាចព្យាបាលជំងឺសន្លាក់ឲ្យជាសះស្បើយផងដែរ ដោយជារៀងរាល់ថ្ងៃគេសង្កេតឃើញបងប្អូនពលរដ្ឋ ដែលមកកម្សាន្តនៅតំបន់ទេទឹកពុះ នាំគ្នាចុះត្រាំជើងក្នុងប្រឡាយ ដែលធ្វើអំពីរនាបឫស្សីនៅខាងកើតទឹកពុះបង្ហូរចូលសម្រាប់ឲ្យចូលត្រាំជើង ដើម្បីព្យាបាលជំងឺសន្លាក់។ 
លោក សៅ សារ៉ន ប្រធានមន្ទីរទេសចរណ៍ខេត្តកំពង់ស្ពឺ បានប្រាប់ថា តំបន់ទេសចរណ៍ទេទឹកពុះ ជាតំបន់ទេសចរណ៍បុរាណវិទ្យា។ តំបន់នេះភាគច្រើនមានជនជាតិដើមភាគតិចរស់នៅច្រើនជាងគេក្នុងខេត្តកំពង់ស្ពឺ សំខាន់កន្លែងនេះជាទីសក្ការៈបូជារបស់ជនជាតិខ្មែរសួយ ដែលមានរូបសំណាកលោកយាយទេទៀតផង។ តំបន់ទេសចរណ៍ក្នុងខេត្តកំពង់ស្ពឺទាំងអស់មានប្រាំបួនកន្លែង ហើយសព្វថ្ងៃនេះតំបន់ទេទឹកពុះ កំពុងទាក់ទាញភ្ញៀវទេសចរជាតិ និងអន្តរជាតិមកកម្សាន្តមិនចាញ់តំបន់ទឹកធ្លាក់ជ្រាវប៉ុន្មានទេក្នុងមួយសប្តាហ៍ៗwww.rasmeinews.com។
រមណីយដ្ឋាននគរភ្នំ: ទីតាំង

ទីតាំង 
រមណីយដ្ឋាននគរភ្នំមានទីតាំងស្ថិតនៅក្នុងភូមិរោងដំរី ឃុំជើងភ្នំ ស្រុកបាភ្នំ ខេត្តព្រៃវែង។ ដើមឡើយទីតាំងរមណីយដ្ឋាននេះគឺជារាជធានីទីពីរនៃអាណាចក្រខ្មែរថាវ្យាធបុរៈ ដែលមានន័យថាក្រុងប្រមាញ់។ បើភ្ញៀវទេសចរធ្វើដំណើរពីរាជធានីភ្នំពេញតាមផ្លូវជាតិលេខ១ ឆ្លងកាត់ស្ពានអ្នកលឿងបន្តដំណើរប្រហែល១១គីឡូម៉ែត្រដល់ភូមិកំពង់សឹង្ហបត់ឆ្វេងតាមផ្លូវកៅស៊ូមានចម្ងាយប្រមាណ ៧គីឡូម៉ែត្រយើងនឹងដល់រមណីយដ្ឋាន។ បើភ្ញៀវទេសចរធ្វើដំណើរពីទីរួមខេត្តព្រៃវែងមានចម្ងាយ៣៥គីឡូម៉ែត្រតាមផ្លូវលេខ១១ខិតបណ្ណផ្សព្វផ្សាយរមណីយដ្ឋាននគរភ្នំ របស់មន្ទីរទេសចរណ៍ខេត្តព្រៃវែង។
រមណីយដ្ឋានបក្សីមេគង្គ

រូបភាពតូច|រមណីយដ្ឋានបក្សីមេគង្គ
រមណីយដ្ឋាន«បក្សីមេគង្គ» ស្ថិតនៅភូមិថ្មី សង្កាត់សាមគ្គី ក្រុងស្ទឹងត្រែង ខេត្តស្ទឹងត្រែង។ «បក្សីមេគង្គ» ជារមណីយដ្ឋានអេកូទេសចរណ៍មួយកន្លែង ដែលលាក់បាំងខ្លួនជាមួយធម្មជាតិក្បែរទីរួមខេត្តស្ទឹងត្រែង ប្របដងទន្លេមេគង្គ អស់រយៈពេលជាច្រើនឆ្នាំមកហើយ។ ឥលូវពេលមានផ្លូវក្រាលក្រួសក្រហមចូលរមណីយដ្ឋាននេះ បានធ្វើឱ្យមានទេសចរកាន់តែច្រើន ពីមួយថ្ងៃទៅមួយថ្ងៃ។ លោក ថោង អូន និងភរិយា ដែលជាម្ចាស់រមណីយដ្ឋាន«បក្សីមេគង្គ» ជាប់ចិត្តនឹងសម្រស់នៃដងទន្លេមេគង្គ បានថ្លែងឱ្យដឹងកាលពីពេលថ្មីៗនេះថា មូលហេតុ ដែលលោកសម្រេចចិត្តចាប់ផ្តើមវិនិយោគទីរមណីយដ្ឋាននេះឡើង ដោយដាក់ឈ្មោះ«បក្សីមេគង្គ» ព្រោះលោកគិតថា ចង់ឱ្យឈ្មោះនេះមានភាពទាក់ទាញ ដែលសមស្របនឹងទីតាំងស្ថិតនៅខាងកើតក្រុងស្ទឹងត្រែង។ ជាមួយស្នាមញញឹមយ៉ាងស្រស់ស្អាត លោក ថោង អូន បានជំពាក់ចិត្តនឹងធម្មជាតិនៃខេត្តស្ទឹងត្រែងយ៉ាងងប់ងល់ ទើបលោកសម្រេចចិត្តវិនិយោគទឹកប្រាក់ចន្លោះពី៣០ ទៅ៤០ម៉ឺនដុល្លារ ដើម្បីបង្កើតរមណីយដ្ឋានបែបអេកូទេសចរណ៍នេះឡើង។ រមណីយដ្ឋាននេះ មានមុខម្ហូបដ៏ឈ្ងុយឆ្ងាញ់ ដូចជាមាន់ដុត ប្រហិតត្រី បាយក្ដាំងពិសេស ម្ជូរក្បាលត្រីសណ្ដាយស្រស់ៗ។ លើសពីនេះ គ្រឿង និងបន្លែបន្លុកទទួលទានសុទ្ធតែជារបស់ធម្មជាតិគ្មានជាតិគីមី ដែលធ្វើឱ្យប៉ះពាល់ដល់សុខភាពអ្នកបរិភោគឡើយwww.rasmeinews.com។
រមណីយដ្ឋានព្រែកកាំពី

រមណីយដ្ឋានព្រែកកាំពី ឬ រមណីយដ្ឋានទឹកជួរទន្លេមេគង្គ-កាំពី គឺជារមណីយដ្ឋានធម្មជាតិ ស្ថិតនៅលើដងទន្លេមេគង្គចម្ងាយ១៦គ.ម តាមផ្លូវលេខ៣៧៧ ខាងជើងទីរួមខេត្ត មានទីតាំងស្ថិតនៅភូមិក្បាលជួរ ឃុំសំបុក ស្រុកចិត្របុរី ខេត្តក្រចេះ។ ជាកន្លែងប្រជុំទៅដោយកូនកោះតូចៗជាច្រើន ព្រមទាំងមានវាលឆ្នេរខ្សាច់ និងជ្រលងទឹកហូរ ជាច្រើនបែបសណ្ឋាន មានដើមរៃ ដើមរាំង និងទឹកទន្លេនៅខែរដូវប្រាំងដែលអាចអោយភ្ញៀវទេសចរមកលេងកម្សាន្តបានយ៉ាងសប្បាយរីករាយ មានលក្ខណៈជារដូវកាលគឺភ្ញៀវអាចទៅលេងកម្សាន្ដបានតែក្នុងរដូវប្រាំង គឺចាប់ពីខែមករា  ដល់ខែឧសភាតែប៉ុណ្ណោះ។ ភ្ញៀវនិយមទៅលេងកម្សាន្តច្រើនជាងគេបំផុតជាពិសេសនៅរដូវបុណ្យចូលឆ្នាំខ្មែរ និងពិធីបុណ្យជាតិផ្សេងៗ ដែលមានភ្ញៀវមកពីគ្រប់ខេត្ត-ក្រុង រាប់ម៉ឺននាក់មកលេងកម្សាន្តរួមទាំងភ្ញៀវអន្តរជាតិផងដែរ។រដ្ឋបាលខេត្តក្រចេះhttps://www.kratie.gov.kh/detail/4106 រមណីយដ្ឋានព្រែកកាំពីអាចលេងទឹក នៅភូមិភាគឦសានក្នុងខេត្តក្រចេះ នោះកាន់តែចង់បង្ហាញនិងបង្អួតពីសម្រស់ធម្មជាតិខ្លួន ដែលលាយឡំដោយទេសភាពទឹកថ្លាឆ្វេងព្រៃលិចទឹកតូចៗ បៃតងខ្ចី និងមានវាលខ្សាច់ទន្លេមេគង្គដ៏ធំល្វឹងល្វើយ ។
រមណីយដ្ឋានភ្នំជីសូរ

ភ្នំជីសូរគឺជាភ្នំមួយ និងជាកន្លែងប្រវតិ្តសាស្រ្តមួយដែលស្ថិតក្នុងភូមិស្លាឃុំរវៀងស្រុកសំរោងខេត្តតាកែវ។ ដែលមានចំងាយប្រហែល ៦២ គីឡូម៉ែតខាងត្បូងរាជធានីភ្នំពេញ ឬ ២៧ គីឡូម៉ែត​ខាងជើង​ទីរួម​ខេត្ត​តាកែវ។ ដើម្បីទៅដល់ទីនោះ បើយើងមកពីភ្នំពេញ ត្រូវមកតាមផ្លូវជាតិលេខ២ កាត់តាមស្រុកបាទី និង ប្រាសាទនាងខ្មៅ។ បត់ស្តាំត្រង់ផ្លាកសញ្ញា និង កាត់តាមផ្លូវលំដែលមានដីហុយ៥ គីឡូម៉ែត។ ភ្នំជីសូរ គឺមានកំពស់១៣០ម៉ែត។ ប្រាសាទភ្នំជីសូរគឺត្រូបានកសាងមុនសតវត្សទី១១ដោយព្រះបាទសូរ្យវរ្មន័ទី២ (១០០២ -១០៥០)​ វាមានបណ្តោយ៦០ម៉ែត និងទទឹង៥០ម៉ែត ។ប្រាសាទ​ត្រូវបានហ៊ុម​ពទ្ធ័​ដោយ​ថែវ ២។​ថែវទី១មានប្រវែង៦០ម៉ែត​​​​ និង ថែវទី២តូចជាងពាក់កណ្ដាលដែលមានកន្លែងសក្ការ:ដ៏សំខាន់​ ជាមួយទ្វារពីរ ​​និង រូបចំលាក់ឈើ។ មានធ្នឹមនិងសសរដ៏ស្រស់ស្អាត់។ វត្តភ្នំជីសូរ​ត្រូវបានកសាង​នៅឆ្នាំ​១៩១៧ ហើយ​បានបំផ្លាញដោយសង្គ្រាមទសវត្សឆ្នាំ ១៩៧០ និងកសាង​ឡើងវិញនៅឆ្នាំ១៩៧៨ ។ ពីមុនវាគឺជាទួលដែលគេហៅថាសាលាធម្មសភា​​​​ កុដិ និងជាកន្លែងសក្ការ:បូជាមួយ។ មាន​ស្រះទឹក​មួយកាល​ពី​បុរាណ​ដែល​បាន​បង្កើត​នូវភាពអរូបី។ ជាធម្មតាប្រជាជនច្រើនឡើងតាមទិសខាងលិចនៃភ្នំដែលមានកាំជណ្តើរ៣៩០កាំ និងខាងត្បូងមាន៤០៨កាំ​​​ ហើយក៏មានផ្លូវដែលអាចអោយឡាន ម៉ូតូធ្វើ​ដំណើរទៅ​ដល់​លើភ្នំផងដែរ​ ដើម្បីដឹកសម្ភារ:មូយ​​ចំនួនយកទៅលើភ្នំ។ នៅភាគខាងកើតភ្នំក៏មានជណ្ដើរមួយដែរ គឺជណ្ដើរនេះ​ធ្វើ​អំពីថ្មបាយក្រៀម​ដែលមាន​លក្ខណ:​ចាស់ណាស់ទៅហើយ និង ចោតទៀតផង។​ បើយើង​ឡើង​​​​​ដល់​កំពូល​ភ្នំ​ យើងនឹងឃើញបឹងបួននៅជុំវិញភ្នំ។ ចំនែកឯទីធ្លាលើភ្នំវិញ​គឺមានទីធ្លាធំទូលាយ មានកន្លែងសម្រាប់សម្ដែងសិល្ប:  មានប្រាសាទដ៏ស្រស់ស្អាតនៅ​​​​ប៉ែកឦសាននៃភ្នំ ឯខាង​ត្បូងវិញគឺ​មាន​ល្អាង​​មួយ​ដែល​​​គេអោយឈ្មោះថាល្អាង​​​ចន្ទ័វិមាន។ នៅពេលមានពិធីបុណ្យប្រពៃណីជាតិ ឬ​ បុណ្យផ្សេងៗតែងតែមានប្រជាជនទៅ​​លេងកម្សាន្តទីនោះយ៉ាងច្រើនកុះករ និង នៅចុងសប្ដាហ៍ថ្ងៃសៅរ៍ អាទិត្យ ក៏​មាន​អ្នកទេស​​​​ចរណ៍មកពីភ្នំពេញ ឬខេត្តផ្សេងៗមកកម្សាន្តផងដែរ។ នៅតាមផ្លូវចូលនៃជើងភ្នំខាងត្បូង​​​ និង ខាងលិចមានលក់់ម្ហូបអាហារ ផ្លែឈើ នំចំណីជាច្រើនប្រភេទ។
រមណីយដ្ឋានភ្នំជីសូរ: ប្រភពអត្ថបទ

ប្រភពអត្ថបទ 
សៀវភៅតំបន់ទេសចរណ៍នៃព្រះរាជាណាចក្រកម្ពុជា បោះពុម្ភឆ្នាំ ២០០៥ ទំព័ ៦៣-៦៤ ដោយលោក កែវ ភួង។

ចំណាត់ថ្នាក់ក្រុម: រមណីយដ្ឋាន
ចំណាត់ថ្នាក់ក្រុម: រមណីយដ្ឋាន​ ខេត្តតាកែវ
ចំណាត់ថ្នាក់ក្រុម: ប្រទេសកម្ពុជា
រមណីយដ្ឋានភ្នំបូកគោ

រមណីដ្ឋានភ្នំបូកគោ

200px|thumb|left|
200px|thumb|right|ផ្លូវទៅភ្នំបូកគោ
ភ្នំបូកគោនេះមានចំងាយពីក្រុង កំពត ៤២គ.ម រហូតដល់កំពូលភ្នំ។ កាលដំបូងឡើយ បូកគោគឺជាទីកន្លែងសំរាប់លំហែកាយ ក្នុងការផ្លាស់ប្តូរអាកាសធាតុ នៃតំបន់វាលរាបទៅតំបន់កំពូលភ្នំនាឆ្នេរសមុទ្រ។ ស្ថិតនៅលើកំពូលភ្នំដែលមានកំពស់ ១០៧៥ ម៉ែត្រ អាកាសធាតុនៅទីនោះមានភាពត្រជាក់បង្គួរ រុក្ខជាតិទាំងឡាយមានភាពរីកស្រស់គ្រប់ពេលវេលាព្រមទាំងមាន ទេសភាពធម្មជាតិដ៏ល្អៗ ដូចចជាផ្ទាំងថ្មធំៗជាច្រើនឥតគណនា នៅរាយប៉ាយក្រោមដើមរុក្ខជាតិ ខ្លះទៀតនៅ
កណ្តាលវាល ខ្លះទៀតដូចជារូបសត្វផ្សេងៗ មានរាងជាសំពៅ។
រមណីយដ្ឋានភ្នំបូកគោ: ប្រវត្តិភ្នំបូកគោ

ប្រវត្តិភ្នំបូកគោ
200px|thumb|left|
រមណីដ្ឋានភ្នំបូកគោនេះស្ថិត ​នៅ​ចម្ងាយ​៤២​គីឡូម៉ែត្រ​ពី​ទី​រួម​ខេត្ត​កំពត​ ត្រូវ​បានរកឃើញដោយជនជាតិបារាំងមួយឈ្មោះថា រូលួស ហើយត្រូវបានរៀបចំឡើងនៅថ្ងៃទី13-4-1922 ក្នុងរាជ្ជកាលព្រះបាទស៊ីសុវត្តិ។ កាលសម័យសង្គមរាស្រ្តនិយម គេបានកសាងសំណង់សាធារណៈ ជាច្រើនដើម្បីប្រែក្លាយទីស្ថាននេះជាបូរីមួយ។ ទន្ទឹមនឹងនោះមានកន្លែងទឹកជ្រោះមួយ នៅតំបន់ទឹកធ្លាក់ ៣ ថ្នាក់ '' ពពកវិល " ដែលមាន
ចំងាយ ៧គ.ម ពីទីនោះ។ភ្នំ​បូក​គោ​ស្ថិត​នៅ​រយៈ​កម្ពស់​១០៧៥​មែ​ត្រ​មាន​ខ្យល់អាកាស​ល្អ​បរិសុទ្ធ​ ទេសភាព​ធម្មជាតិ​ដ៏​ស្រស់​ត្រកាល​និង​សែនមនោរម្យ​ក្រៃលែង​ជាមួយ​នឹង​ដើមឈើ​ ធំៗ និង​ផ្ទាំង​ថ្ម​ដែល​មាន​រាង​ដូច​ជា​សត្វ​។​នៅ​ក្នុង​សម័យ​សង្គមរាស្ត្រនិយម​ ​មាន​សំណង់​អាគារ​សាធារណៈ​ជា​ច្រើន​ប្រៀប​ដូច​ជាទី​ក្រុង​មួយ​ដែរ ។ នៅ​ចម្ងាយ​៧គីទ្បូមែត្រ​ពី​ភ្នំបូកគោ​មាន​កន្លែង​សម្រាប់ងូតទឹកកំសាន្ត ដែល​ស្ថិត​នៅ​កន្លែង​ទឹកធ្លាក់។ ទីនោះ​មានឈ្មោះ​ថា​ពពក​វិល​។ រីឯ​នៅ​​លើ​កំពូលភ្នំ​វិញ​គេ​អាច​មើល​ឃើញ​ទេសភាពទាំងឡាយ​ដ៏​ស្រស់​ស្អាត។​ ពីលើកំពូលភ្នំបូកគោគេអាចមើលឃើញទិដ្ឋភាពខ្លះៗ នៃទីក្រុងកំពត កែបនិង ខេត្តព្រះសីហនុ ព្រមទាំងផ្ទៃសមុទ្រខៀវស្រងាត់ធំល្វឹងល្វើយជាប់ជើងមេឃ។
រមណីយដ្ឋានភ្នំបូកគោ: សូមមើលផងដែរ

សូមមើលផងដែរ 

ចំណាត់ថ្នាក់ក្រុម:ខេត្តកំពត
ចំណាត់ថ្នាក់ក្រុម:រមណីយដ្ឋានធម្មជាតិ
រមណីយដ្ឋានភ្នំព្រះ: ព័ត៌មានទូទៅ

ព័ត៌មានទូទៅ 
thumb
រមណីយដ្ឋានភ្នំព្រះ ស្ថិតនៅក្នុងសហគមន៍ព្រៃឈើភ្នំព្រះ ក្នុងស្រុកថ្មពួក ខេត្តបន្ទាយមានជ័យ។ ព្រៃសហគមន៍ភ្នំព្រះ មានចម្ងាយជាង ១០គីឡូម៉ែត្រ ពីទីប្រជុំជនស្រុកថ្មពួក ឬជាង៥០ គីឡូម៉ែត្រ ខាងកើតឆៀងខាងជើងទីប្រជុំជន ខេត្តបន្ទាយមានជ័យ មានផ្ទៃដីទំហំ១.២៦២ ហិកតា ហើយត្រូវបង្កើតឡើង និងទទួលស្គាល់ដោយរដ្ឋបាលព្រៃឈើនៃក្រសួងកសិកម្ម រុក្ខាប្រមាញ់ និងនេសាទ នៅឆ្នាំ២០០៥។ សហគមន៍ព្រៃឈើភ្នំព្រះ មានកូនភ្នំមួយចំនួន ឬព័ទ្ធជុំវិញ ដូចជាក្នុងភូមិសាស្ត្រខេត្តបន្ទាយមានជ័យ មានភ្នំព្រះ ភ្នំចន្ទ ភ្នំវែង ភ្នំសំគម និងក្នុងភូមិសាស្ត្រខេត្តឧត្តរមានជ័យជាប់ព្រំប្រទល់ មានភ្នំចង្ក្រានយក្ស ភ្នំកូនសេក ភ្នំកំបោរ។ កន្លងមក រមណីយដ្ឋានសហគមន៍ព្រៃឈើភ្នំព្រះ ទទួលបានការកសាងខ្លោងទ្វារដ៏ធំ បញ្ជរព័ត៌មាន កសាងផ្លូវជាង៣គីឡូម៉ែត្រ។ ក្រៅពីនេះ រមណីយដ្ឋាននេះ បានអភិសេក ព្រះពុទ្ធរូប និងកសាងសមិទ្ធផលនានារួចហើយដូចជា សាលាសំណាក់ បង្គន់ អណ្តូងទឹក ជណ្ដើរ បង្កាន់ដៃ ដងទង់ ស្លាកសញ្ញា ប្រព័ន្ធភ្លើងប្រើពន្លឺព្រះអាទិត្យ ប្រព័ន្ធការពាររន្ទះ។ល។ រមណីយដ្ឋានសហគមន៍ព្រៃឈើភ្នំព្រះ មានសត្វព្រៃដូចជា ឈ្លូស ជ្រូកព្រៃ ចចក សំពោច កាំប្រមា អន្សង ត្រកួត ចៀស មាន់ព្រៃ ក្រួច ពស់ ក្ងោក ទន្សាយ កេងកង តាវ៉ៅ សេក ប្រវឹក ជាដើម ពោលគឺមានក្រុមជីវចម្រុះជាច្រើនទៀត។ ក្នុងព្រៃនេះ មាន ឈើទាល ធ្នង់ បេង សុក្រំ ផ្ចឹក រាំង កកោះ អង្កាញ់ អង្កោល កណ្តាល ដកពាយ ដកព័រ ពង្រ ព្រីង ព្រិច...មានប្រភេទឈើផ្កា ដូចជា កញ្ជ្រាច ប្រាំដំឡឹង ត្របែកព្រៃ បុស្ប កំភ្លឹង...មានផ្សិតព្រៃ និងអនុផលព្រៃឈើច្រើនប្រភេទ។ គោលដៅនៃការបង្កើត អភិរក្ស និងអភិវឌ្ឍន៍រមណីយដ្ឋានធម្មជាតិ និងប្រវត្តិសាស្រ្តភ្នំព្រះនេះ គឺដើម្បីការគោរពសក្ការៈ ទាក់ទាញភ្ញៀវទេសចរទៅកម្សាន្តដកស្រង់ពី www.rasmeinews.com ។
រមណីយដ្ឋានសហគមន៍អេកូទេសចរណ៍អូរឫស្សីកណ្តាល

រមណីយដ្ឋានសហគមន៍អេកូទេសចរណ៍អូរឫស្សីកណ្តាល ដែលស្ថិតនៅក្នុងភូមិអូរឫស្សីកណ្តាល ឃុំអូរឫស្សីកណ្តាល ស្រុកសៀមបូក ខេត្តស្ទឹងត្រែង ចម្ងាយប្រហែលជិត៣០គីឡូម៉ែត្រ ភាគខាងត្បូង ពីទីរួមខេត្តស្ទឹងត្រែង។ បើលោកអ្នក ចង់ទៅរមណីយដ្ឋាននេះ គេអាចធ្វើដំណើរ ពីក្រុងស្ទឹងត្រែង តាមផ្លូវជាតិលេខ៧ ឆ្ពោះទៅជាប់ព្រំប្រទល់ខេត្តក្រចេះ។ ពេលទៅដល់នឹងមានខ្លោងទ្វារមួយមានចម្ងាយប្រហែល៧០០ម៉ែត្រ ទើបដល់រមណីយដ្ឋាននេះ។ពេលទៅដល់ គេត្រូវចំណាយប្រាក់ ៥០០០រៀល សម្រាប់ចតរថយន្តមួយគ្រឿង ដើម្បីចូលទស្សនា។ម៉ូតូមួយគ្រឿងថ្លៃ២០០០រៀល និងភ្ញៀវម្នាក់ថ្លៃ៥០០រៀលផងដែរ។ ទីនោះជាតំបន់ទេសចរណ៍ ដែលគួរឲ្យចាប់អារម្មណ៍មួយក្នុងចំណោម ទីតាំងផ្សេងៗទៀតរបស់ខេត្តនេះ។គេអាចធ្វើដំណើរទៅកម្សាន្តរមណីយដ្ឋានកណ្តាលព្រៃធម្មជាតិ ដ៏ស្រស់ស្អាត អាចងូតលេងទឹកត្រជាក់ និងស្តាប់សំឡេងសត្វយំ មានអារម្មណ៍ស្រស់ស្រាយបាត់ទុក្ខកង្វល់ក្នុងចិត្តទាំងអស់។ រមណីយដ្ឋាននេះ មានទឹកហូរវែងអន្លាយខួបប្រាំង ខួបវស្សា ទើបអ្នកស្រុកដាក់ឈ្មោះ«អូរច្រឡង់»។ អូរឫស្សីកណ្តាល គឺជាឃុំមួយរបស់ស្រុកសៀមបូក ខេត្តស្ទឹងត្រែង។ ដោយមានការផ្តើមគំនិតពីមន្ទីរទេសចរណ៍ សហការជាមួយ អង្គការម្លប់បៃតង អាជ្ញាធរ និងសហគមន៍នៅទីនោះ ក៏បង្កើតឲ្យមានរមណីយដ្ឋានសហគមន៍អេកូទេសចរណ៍ធម្មជាតិ អូរឫស្សីកណ្តាល តាំងពីឆ្នាំ២០០៧។ សហគមន៍នេះ ក៏បានដំណើរការរហូតមកដល់សព្វថ្ងៃនេះក្រុមទេសចរណ៍ខ្មែរ។
រមណីយដ្ឋាន​ទឹកធ្លាក់​ក្បាលឆាយ

ទឹកជ្រោះ​ក្បាលឆាយ​មាន​ទីតាំង​នៅក្នុង​ខណ្ឌ​ព្រៃនប់ ក្រុង​-​ខេត្ត​ព្រះសីហនុ ។ ភ្ញៀវទេសចរ​អាចធ្វើ​ដំណើ​រ​មកពី​ខេត្ត​ព្រះសីហនុ​តាមផ្លូវ​ជាតិ​លេខ​៤ ឆ្ពោះទៅ​ទិស​ខាងជើង​មាន​ចំងាយ ៧​គីឡូម៉ែត្រ​រួច​បត់​ឆ្វេង​ចូល​តាមផ្លូវ​២១៧​ប្រហែល ៩​គីឡូម៉ែត្រ​និង​ទៅដល់​រមណីយ​ដ្ឋា​ន​ធម្មជាតិ​ទឹកធ្លាក់​ដ៏​គួរ​ឲ្យ​ទាក់ទាញ​នៃ​ទេសភាព​ស្រុក​ខ្មែរ​ដែល​ធ្វើ​ឲ្យ​អ្នកទស្សនា​មិនអាច​បំភ្លេចបាន​ពី​ភាពស្រស់​ឆើតឆាយ​របស់​វា​។ ​ទឹកជ្រោះ​ក្បាលឆាយ​មាន​ប្រភពទឹក​ជាច្រើន​មកពី​ជួរ​ភ្នំ​ផ្សេងៗ​ជាច្រើន​នៅតាម​មាត់សមុទ្រ ប៉ុន្ដែ​មកដល់​ចំណុច​មុខ​ក្បាលឆាយ​ប្រភពទឹក​នៅសល់​ផ្លូវទឹក​បី​សំរាប់​ហូរ​ដែលមាន​កំពស់​ពី ២ ទៅ ៤ ម៉ែត្រ​។ ចរន្ដទឹកមកដល់​ចំណុច​ក្បាលឆាយ​ផ្លូវទឹក​មានតែ​មួយ​ដែលមាន​ទឹក​ហូរ​ខ្លាំង​ហើយ​ធ្លាក់​ល្បាក់ទឹក​មាន​កំពស់ ១៤ ម៉ែត្រ ភាគច្រើន​អ្នកទេសចរ​ណ៏​ចូលចិត្ត​មក​ងូតទឹក​លេង​នៅត្រង់​កន្លែង​ទឹកធ្លាក់​នេះ​ណាស់​។ 

​ទឹកជ្រោះ​ក្បាលឆាយ មាន​ទិដ្ឋភាព​ស្អាត​បំផុត​ក្នុង​វស្សានរដូវ​ដែលមាន​ភ្លៀង​ធ្លាក់​ជោកជាំ​ចន្លោះ​ខែកក្កដា ដល់​ខែតុលា និង​មាន​អាកាសធាតុ​ត្រជាក់​ដូច​នៅ​តំបន់​ប៉ូល ជាមួយ​ដំណាក់​ទឹកធ្លាក់​បង្កើតបានជា​ពពុះ​ទឹកសៗ​បែក​ផ្កាត្រែង​លាន់ឮ​ស្នូរ​យ៉ាង​ពិ​រោះ​រណ្តំ​លាយឡំ​សត្វ​បក្សាបក្សី​ស្រែកយំ​អឺងកង ប្រៀប​បានជា​ចង្វាក់ភ្លេង​កំដរ​អារម្មណ៍​ភ្ញៀវ​ទេសចរណ៍​ឲ្យ​ភ្លេច​អស់​នូវ​ទុក្ខ​សោកសៅ​ទាំងឡាយ ។ ប៉ុន្តែ​ស្ថិតក្នុង​អំឡុងពេល​រដូវ​ក្តៅ​វិញ ទឹកធ្លាក់​ក្បាលឆាយ​បាន​រីង​ស្ទើរ​ជិត​អស់ តែ​ទោះជា​យ៉ាងនេះ​ក្តី​វា​ខំ​បញ្ចេញ​សម្រស់ ក៏ដូចជា​ទឹក​ហូរ ដើម្បី​កំដរ​ភ្ញៀវ​ឲ្យ​គ្រប់​រដូវ​កាល ។ សព្វថ្ងៃនេះ​មាន​អ្នកទេសចរ​ណ៏​ជាច្រើន​បាន​ទៅ ទស្សនា​និង​ងូតទឹក​កំសាន្ត​លេង​ដោយសារតែ​នៅ​តំបន់​ទឹកធ្លាក់​នេះ​មាន លក្ខណៈ​ទឹកធ្លាក់​ពីលើ ភ្នំ​និង​ផ្ទាំង​ថ្ម​ដ៏​ខ្ព​ស់មាន​ទេសភាព​ខ្យល់អាកាស​បរិសុទ្ធ ព្រៃឈើ​ធំៗ​ខ្ពស់ៗ និង ភ្នំ​ដ៏​ស្រស់ស្អាត​ជាពិសេសនៅ​ថ្ងៃ​បុណ្យទាន ឬ នៅ​ថ្ងៃ​ចុង​សប្ដាហ៍​។
រមណីយដ្ឋាន​ទឹកធ្លាក់​ក្បាលឆាយ: ប្រវត្តិ

ប្រវត្តិ
ប្រវត្តិ​ទឹកធ្លាក់​ក្បាលឆាយ​ត្រូវបាន​គេ​រកឃើញ​នៅក្នុង​ឆ្នាំ​១៩៦០ ដល់ ឆ្នាំ​១៩៦៣ និង ត្រូវបាន​រៀបចំ​ជា​កន្លែង​ប្រភព​ផ្ដល់​ទឹកស្អាត​សំរាប់​ប្រើប្រាស់​នៅក្នុង​ខេត្ត​ព្រះសីហនុ ប៉ុន្ដែ​ការស្ថាបនា​នោះ​ត្រូ​បាន​ខកខាន​ដោយសារ​សង្គ្រាម​កើតឡើង​ហើយ​តំបន់​នោះ ក៏បាន​ក្លាយជា​តំបន់​លាក់ខ្លួន​របស់​ខ្មែរក្រហម​។ លុះ​មកដល់​ឆ្នាំ​១៩៩៧ តំបន់​នោះ​ត្រូវបាន​ប្រែក្លាយជា​តំបន់​អភិវឌ្ឍ​ន៏​។ នៅ​ឆ្នាំ​១៩៩៨ តំបន់​ក្បាលឆាយ​ត្រូវបានក្រុមហ៊ុន អាន​កូ បានធ្វើការ​អភិរក្ស និង​អភិវឌ្ឍន៍​តំបន់​ព្រៃភ្នំ​នេះ​ប្រែក្លាយ​មុខមាត់​ថ្មី​ជា​តំបន់រ​មណី​យ​ដ្ឋា​ន​ទេសចរ​ណ៏​គួ​រឲ្យ​ចាប់អារម្មណ៍ បន្ទាប់ពី​ឆ្នេរ​នៅក្នុង​ទី​រួម​ខេត្ត​ព្រះសីហនុ ។ 

Category:ខេត្តព្រះសីហនុ
រម្មនីដ្ឋានក្បាលរមាស: ប្រវត្តិសាស្ត្រ

ប្រវត្តិសាស្ត្រ
រម្មណីដ្ឋានក្បាលរមាស​ ជាភ្នំដែលមានអាយុកាលប្រហែល៥០០០ឆ្នាំមកហើយជាភ្នំដែលមាន
មានប្រវត្តិសាស្ត្រដ៏យូលង់មួយដដែលសិក្សាអំពីវត្ថុបុរាណនៅកម្ពុជាយើង។បើតាមពាក្យសម្តីរបស់ប្រជាជនដែលthomb|right|250px|
មានទីលំនៅទីនោះបានមានប្រសាសន៏ថា ភ្នំមានល្អាងធំទូលាយ មានច្រកចេញបីច្រក​ សណ្ឋាន
ថ្មររលីងស្អាត តែម្តង។នៅក្នុងរូងភ្នំមានវត្ថុបុរាណជាច្រើន ដែលជាសំភារះប្រើប្រាស់របស់មនុស្ស
នាសម័យនោះ ។បើតាមការសឹក្សារទៅឃើញថា ភ្នំនេះមានកំនើតតាំងពី៥០០០ឆ្នាំមកហើយបានន័យថា
វាមានអាយុកាលមុនប្រាសាទ​អង្គរវត្តជាង៣០០០ឆ្នាំមកហើយ។បើគិត​ទៅលើវាយើងឃើញថា មនុស្ស​នៅសម័យ
នោះពុំមានសំលៀកបំពាក់សម្រាបើបិទបាំងរាង្គកាយទេ គឺគេប្រើសំភារះផ្សេងៗដូចជាស្លឹកឈើរ ស្បែកសត្វ 
ដើម្បីបិតបាំងរាង្គកាយ ឬ មិនបានបិតបាំងរាង្គកាយទេ​ គឺទទេ។​
រម្មនីដ្ឋានក្បាលរមាស: ប្រវត្តនៃរម្មណីដ្ឋាននៅកម្ពុជា

ប្រវត្តនៃរម្មណីដ្ឋាននៅកម្ពុជា 
រម្មណីដ្ឋាននៅកម្ពុជាមានជាង១០០០កន្លែង ហើយនៅក្នុងនោះក៏មានរម្មណីដ្ឋានកែឆ្នៃជាង២០%ដែរ​
ដែលមាននៅ២៤ខេត្តក្រុងតែម្តង ហើយ​មានច្រើនជាងគេ​ គឺនៅខេត្តរតនគិរី ដែលសម្បូរ 
កន្លែងកំសាន្តធម្មជាតិនិង កែឆ្នៃ ជាច្រើនផងដែរ។ 
ហើយប្រវត្តកំនើតនៃរម្មណីដ្ឋាននីមួយៗ
វាមានលក្ខណះខុសគ្នា មានតែរម្មណីដ្ឋាន​ thomb|right|250px|ប្រវត្តរឿងរាមកេរ្តិ៏
ភ្នំក្បាលរមាស 
មានអាយុកាល យូជាងគេបំផុត
ក្នុងចំនោមរម្មណីដ្ឋាននៅកម្ពុជា។ហើយតំនើររឿងនិទានមួយចំនួនដែលចាស់ៗតែងតែនិយាយតៗគ្នាថា
បានជាមានភ្នំនេះឡើងបណ្តាលមកពីសង្រ្គាមរវាងសត្វពាន័រដែលជាកូនចៅរបស់ព្រះរាម(អវតារ)(សាសនាហិណ្ឌូ) ជាមួយស្តេចត្រី
នាងគង្គារមេកាលារ ហើយ​នៅពេលដែលហនុហ្មានធ្វើតំនើទៅសង្រ្គោះនាងសិដាដែលត្រូវបានយក្សក្រុងរាពណ័
ចាប់យកទៅ ។នៅពេលដែលទៅដ់មាត់សមុទ្រមួយក៏គ្មានផ្លូវធ្វើតំនើតទៅទៀតហាក់នុហ្មានក៏ទៅដកភ្នំដាក់ក្នុងទឹក
ដើម្បីអោយព្រះរាមឆ្លង តែត្រូវបាននាងគង្គារយកចេញ ហនុហ្មានក៏ខឹងជាខ្លាំង ក៏ទៅដកភ្នំមួយយ៉ាងធំ 
នៅពេលនោះ ព្រះរាមឃើញក៏បាញ់ធ្នូសទៅរំលាយ ហើយក៏វាបែកខ្ចាត់ខ្ចាយគ្រប់ទីកន្លែងទាំងអស់ដូចនោះហើយ
បានជាមានភ្នំកើតឡើងរួមជាមួយភ្នំក្បាលរមាសដែរ។

ចំណាត់ថ្នាក់ក្រុម:ប្រវត្តិសាស្រ្ត
រយឯត

រូបភាពតូច| ផ្លូវ​ធំ​នៅ​រយឯត
រយឯត (    ,  ) គឺជាទីរួមខេត្តមួយនៅភាគឦសាននៃប្រទេសថៃ ជាទីរួមខេត្តនៃខេត្តរយឯត ។  វាគ្របដណ្ដប់លើតំបល់ណៃមឿងទាំងមូលនៃស្រុកមឿងរយឯត ។ គិតត្រឹមឆ្នាំ២០០៦ វាមានប្រជាជនចំនួន ៣៤ ២២៩ នាក់។ រយឯត មានចម្ងាយ ៥១៤ គីឡូម៉ែត្រពីទីក្រុងបាងកក។ 

រ៉ូអែត ស្ថិតនៅលើដីរាបស្មើប្រហែល  ពីលើនីវ៉ូទឹកសមុទ្រ។

នៅចំកណ្តាលនៃក្រុងរយឯត មានបឹងមួយនៅជាប់នឹងប៉មសង្កេតការណ៍១០១ ម៉ែត្រដែលត្រូវបានយកគំរូតាមរាងជារង្វង់មូលប្រពៃណី។
រលាំង

រលាំងបានដល់ទួល ឬប៉ែកដីខ្ពស់ជិតរំលិច គេកជាភូមិ ឬលើវត្តលើទួលដូចជា រលាំងគ្រឿល រលាំងចេក រលាំងឈូក អមលាំង (អមរលាំង) រលាំងអន្លុង។ ភូមិ ដែលមានពាក្យរលាំងច្រើនមាននៅខេត្តកំពង់ស្ពឺសទ្ទានុក្រម ស្ថាននាមខ្មែរ រៀបរៀងដោយ គេន រង្សី ឆ្នាំ២០១៧ ទំព័រទី១៦។
រលួស

រលួស ជា​ឈើ​មួយ​ប្រភេទ ពួក​អសារក​ព្រឹក្ស, ដើម​ខ្ចី​មែកខ្ចី​មាន​បន្លា, ស្លឹក​ស្តើង​ទន់​, ផ្កា​ក្រហម; ស្លឹក​ខ្ចី​ប្រើ​ជា​របោយ​បាន, ផ្លែ​ខ្ចី​ប្រើ​ជា​បន្លែ​ស្ល​កកូរ​បាន :ដើម​រលួស​(ហៅ​ រលួស​បាយ​ ក៏​បាន​ ព្រោះ​មាន​ រលួស ផ្អុង ជា​ពួក​ជា​មួយ​គ្នា)។ ដំឡូង​មួយ​ប្រភេទ ដើម​ជា​វល្លិ ស្លឹក​ស្រដៀង​នឹងស្លឹក​រលួស, ក្នុង​មួយ​ដើម​មាន​មើម​តែ​មួយ រាង​ច្រឡោ​សាច់​ស​មាន​ទឹក​ដម​រលម សំបក​ស្វិត, ប្រើ​បរិភោគ​ឆៅ​ មាន​រស​ផ្អែម​ស្រាល​ត្រ​ជាក់​, កំណើត​ពូជ​ដើម​ដំបូង​មក​ពី​ប្រទេស​ចិន : ដំឡូង​រលួស ( ចិនហៅ ប៉ិកួ: ) ។
រលួស: ពាក្យ

ពាក្យ
ភាសាបាលី​បាន​ហៅ​ឈើ​និះជា មន្ទារវ (Mandarava) ក៏​បាន​ប្រើ​និង មន្ទារ ។ Erythrina variegata Lour. ពី​មន់​ជា Erythrina indica និង Erythrina orientalis ។
រលួសមានជ័យ: រដ្ឋបាល

រដ្ឋបាល
ឃុំ មាន ភូមិគឺ÷
  
  
  
  
  
  
  
  
  
  
  
  
  

ព្រំប្រទល់
+ឃុំទិសជើង(N)កើត(E)លិច(W)ត្បូង(S) ឃុំ និង ឃុំ  ឃុំ    ឃុំ ឃុ
រលួសមានជ័យ: ព្រំប្រទល់

ព្រំប្រទល់
+ឃុំទិសជើង(N)កើត(E)លិច(W)ត្បូង(S) ឃុំ និង ឃុំ  ឃុំ    ឃុំ ឃុ
រសសាស្ត្រ

thumb|right|300px|The Emerald Tablet, a key text of Western Alchemy, in a 17th-century edition

រសសាស្ត្រ (អានថា: រៈ'សៈសាស) ជាប្រពៃណៃដ៏មានឥទ្ធិពលមួយ ដែលពួកអ្នកបដិបត្តិវិជ្ជានេះមាន ពីសម័យបុរាណ អះអាងថាអ្នកដែលប្រារភប្រតិបត្តិវាឡើងដើម្បីបានអំណាចឫទ្ធានុភាពដ៏ខ្លាំងពូកែ។ វត្ថុបំណងកំណត់នូវក្នុងរសសាស្ត្រមានផ្សេងៗដោយឡែកៗ ប៉ុន្តែតាមប្រវត្តិសាស្ត្រមានគោលដៅសំខាន់ៗមួយ រឺ ច្រើនដូចតទៅ: បង្កើតថ្មទិព្វតាមរឿងព្រេង ដែលមានសមត្ថភាពបំលែងលោហធាតុដើមទៅជាលោហមានតម្លៃ (មាស រឺ ប្រាក់) និងការចម្រើនថ្នាំអាយុវែង ដែលនឹងរក្សាវ័យ និងអាយុយឺនយូរ។

ទោះបីយ៉ាងណា រសាយនសាស្ត្របានដើរតួនាទីយ៉ាងសំខាន់ក្នុងការចម្រើនជឿនលឿននៃវិទ្យាសាស្ត្រដើមសម័យទំនើបនេះដែរ វាខុសប្លែកយ៉ាងខ្លាំងពីវិទ្យាសាស្ត្រទំនើបដោយសារតែការរួមបញ្ចូលនៃគោលការណ៍ និង កិច្ចបដិបត្តិខាងហេមេទិកពាក់ព័ន្ធនឹងទេវកថា វេទមន្ត សាសនា និង ចេតោភាព។ វាត្រូវបានគេទទួលស្គាល់ ជាមូលវិទ្យាសាស្ត្រមួយដែលបានរួមចំណែកក្នុងការអភិវឌ្ឍនៃរសាយនសាស្ត្រ និង វេជ្ជសាស្ត្រ។ ពួករសសាស្ត្រិនបានអភិវឌ្ឍរចនាសម្ព័ន្ធបច្ចេកទេសមន្ទីរពិសោធន៍ជាមូលដ្ឋាន ទ្រឹស្ដី បច្ចេកសព្ទ និង វិធីពិសោធន៍ ភាគខ្លះក្នុងនោះនៅតែមានប្រើក្នុងពេលសព្វថ្ងៃនេះ។ យ៉ាងណាមិញ ពួករសសាស្ត្រិនបានភ្ជាប់មុននូវមូលដ្ឋានគ្រឹះនៃរសាយនសាស្ត្រ ដូចជាមជ្ឈធាតុនិយមវិទ្យាសាស្ត្រ ទ្រឹស្ដីបរមាណូ ការយល់ដឹងបែបថ្មីខាងធាតុរសាយនៈ និង សារធាតុរសាយនៈ តារាងខួប និងអភិរក្សនៃដុល និងធាតុមាត្រ។ ជំនួសមកវិញ ពួកលោកបានយល់ថាក្នុងធាតុបួន និងជាលា ហើយនិងនិមិត្តសញ្ញានិយមនិងអាថ៌កំបាំងនិយមខាងគុយ្ហៈ ដែលជាផ្នែកបញ្ចូលគ្នានៃស្នាដៃតាមបែបរសសាស្ត្រ។
រស់ សេរីសុទ្ធា

រស់ សេរីសុទ្ធា 250px Cambodian Pop Singer​ 1960s - 1970s  Ros Sereysothea  ឈ្មោះ រស់ សេរីសុទ្ធារហ័ស្សនាមរាជនីសំឡេងរៃមាសកណ្ដឹង  Queen of the Voice Cicada Golden Bellថ្ងៃ.ខែ.ឆ្នាំកំណើត 06 វិច្ឆិកា 1947មរណៈភាព 1977 (30ឆ្នាំ)សញ្ជាតិ ប្រភេទតន្ត្រី​Khmer Music, Classic, Rock , Jazz, Blues, Twist, Ah Go-Go, Bolero, Cha-cha-cha.ឆ្នាំសកម្ម 1963-1975អជីបសិល្បៈ  
 អ្នកចម្រៀង 
 អ្នកនិពន្ធបទចម្រៀង ស្លាកតន្ត្រី  ផលិតកម្ម វណ្ណច័ន្ទ 

រស់ សេរីសុទ្ធា (អង់គ្លេស: Ros Sereysothea) (កើតថ្ងៃទី ០៦ ខែវិច្ឆិកា ឆ្នាំ ១៩៤៧) នាងគឺជាតារាចម្រៀងកម្ពុជាមួយរូប ដែលទទួលបាននូវការចាប់អារម្មណ៍ពីទស្សនិជន ជាមួយនិងការបង្ហាញខ្លួនរបស់នាងក្នុងឆ្នាំ ១៩៦៣ និងបានជាប់ចំណាត់ថ្នាក់លេខ១ ក្នុងការប្រឡងចម្រៀងឯកថ្នាក់ខេត្ត ប្រចាំ ខេត្តបាត់ដំបង ជាមួយនិង ស្នាដៃនិពន្ធរបស់លោកកវី គង្គ ប៊ុនឈឿន ដែលបទនេះមានចំណងជើងថា "កូនអ្នកនេសាទ" ។ ភាពល្បីល្បាញរបស់ រស់ សេរីសុទ្ធា​ នាងបានចេញនូវ អាល់ប៊ុម ទី១ របស់ខ្លួនក្នុងបទ "ស្ទឹងខៀវ" (Blue River) ជាមួយនិង ស្នាដៃនិពន្ធរបស់លោក ស្វាយ សំអឿន បទនេះផងដែរ បានរុញកេរ្តិ៍ឈ្មោះរបស់នាងជាប់ក្នុងកំពូលបទចម្រៀងវិទ្យុជាតិបាត់ដំបង (Top in Radio National Battambang) ហៅកាត់ថា RNB ។ ការចេញបទចម្រៀងជាបន្តបន្ទាប់ របស់អ្នកនាង បានធ្វើឱនាងក្លាយជាតារាចម្រៀងដ៏ពេញនិយមប្រចាំប្រទេសកម្ពុជាផងដែរ ។ John Shepherd, David Horn, Dave Laing (2005) Continuum Encyclopedia of Popular Music of the World Part 2 Locations (5 Vol Set): Volumes III to VII, Publisher: Bloomsbury Academic, Original from the University of Michigan p.1824 ISBN: 0826474365, 9780826474360